Rettens kendelse af 14. maj 2025 – Société générale m.fl. mod Afviklingsinstansen (Ex ante-bidrag for 2020)
(Sag T-444/20) 1
(Den Økonomiske og Monetære Union – bankunion – den fælles afviklingsmekanisme for kreditinstitutter og visse investeringsselskaber (SRM) – Den Fælles Afviklingsfond (Afviklingsfonden) – Afviklingsinstansens afgørelse om beregning af ex ante-bidrag for 2020 – artikel 70, stk. 2, i forordning (EU) nr. 806/2014 – åbenbart, at søgsmålet skal tages til følge – tidsmæssig begrænsning af kendelsens retsvirkninger)
Processprog: fransk
Parter
Sagsøgere: Société générale (Paris, Frankrig), Crédit du Nord (Lille, Frankrig) og SG Option Europe (Puteaux, Frankrig) (ved advokaterne A. Gosset-Grainville og M. Trabucchi)
Sagsøgt: Den Fælles Afviklingsinstans (Afviklingsinstansen) (ved C. De Falco og C. Flynn, som befuldmægtigede, bistået af advokaterne H.-G. Kamann og F. Louis)
Intervenienter til støtte for sagsøgte: Europa-Parlamentet (ved J. Etienne, C. Ionescu Dima og M. Menegatti, som befuldmægtigede), Rådet for Den Europæiske Union (ved E. d’Ursel og J. Bauerschmidt, som befuldmægtigede) og Europa-Kommissionen (ved D. Triantafyllou, som befuldmægtiget)
Sagens genstand
Med søgsmålet anlagt i henhold til artikel 263 TEUF har sagsøgerne nedlagt påstand om annullation af afgørelse SRB/ES/2022/80 truffet af Den Fælles Afviklingsinstans (Afviklingsinstansen) den 7. december 2022 om tilbagetrækning af Afviklingsinstansens afgørelse SRB/ES/2020/24 af 15. april 2020 om beregning af ex ante-bidrag for 2020 til Den Fælles Afviklingsfond (Afviklingsfonden), for så vidt som den vedrører de institutter, der er nævnt i bilag I til denne afgørelse, og på ny beregner disse institutters ex ante-bidrag for 2020 til Afviklingsfonden, for så vidt som den vedrører sagsøgerne.
Konklusion
Afgørelse SRB/ES/2022/80 truffet af Den Fælles Afviklingsinstans (Afviklingsinstansen) den 7. december 2022 om beregning af ex ante-bidrag for 2020 til Den Fælles Afviklingsfond (Afviklingsfonden) annulleres, for så vidt som den vedrører Société générale, Crédit du Nord og SG Option Europe.
Virkningerne af afgørelse SRB/ES/2022/80 opretholdes, for så vidt som den vedrører Société générale, Crédit du Nord og SG Option Europe, indtil Afviklingsinstansen har truffet de nødvendige foranstaltninger til opfyldelse af nærværende kendelse, og dette inden for en rimelig frist, som ikke kan overstige seks måneder regnet fra den dag, hvor nærværende kendelse bliver endelig.
Afviklingsinstansen bærer sine egne omkostninger og betaler de omkostninger, der er afholdt af Société générale, Crédit du Nord og SG Option Europe.
Europa-Parlamentet, Rådet for Den Europæiske Union og Europa-Kommissionen bærer deres egne omkostninger.
____________
1 EUT C 304 af 14.9.2020.